Source: http://eur-lex.europa.eu/LexUriServ/LexUriServ.do?uri=CELEX:31996L0060:RO:NOT
Timestamp: 2013-12-07 03:07:32+00:00
Document Index: 9522383

Matched Legal Cases: ['articolul 6', 'articolul 4', 'articolul 4', 'articolul 10', 'articolul 2', 'articolul 1', 'articolul 2', 'articolul 2', 'articolul 5', 'articolul 2', 'articolul 1', 'articolul 1', 'articolul 1', 'articolul 1', 'articolul 1', 'articolul 1', 'articolul 1', 'articolul 1', 'articolul 1', 'articolul 2', 'articolul 1', 'articolul 1']

EUR-Lex - 31996L0060 - RO
Directiva 96/60/CE a Comisiei din 19 septembrie 1996 de punere în aplicare a Directivei 92/75/CEE a Consiliului cu privire la etichetarea energetică a mașinilor combinate de spălat și uscat rufe de uz casnic
JO L 266, 18.10.1996, p. 1-27 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 13 volum 018 p. 3 - 29
ediţie specială în limba estonă: capitol 13 volum 018 p. 3 - 29
ediţie specială în limba maghiară capitol 13 volum 018 p. 3 - 29
ediţie specială în limba lituaniană: capitol 13 volum 018 p. 3 - 29
editie speciala in limba letona: capitol 13 volum 018 p. 3 - 29
editie speciala in limba malteza: capitol 13 volum 018 p. 3 - 29
editie speciala in limba poloneza: capitol 13 volum 018 p. 3 - 29
editie speciala in limba slovaca: capitol 13 volum 018 p. 3 - 29
ediţie specială în limba slovenă: capitol 13 volum 018 p. 3 - 29
ediţie specială în limba bulgară: capitol 13 volum 20 p. 3 - 29
editie speciala in limba româna: capitol 13 volum 20 p. 3 - 29
Ediţie specială în limba croată capitol 13 volum 054 p. 3 - 29
a documentului: 19/09/1996
a intrării în vigoare: 07/11/1996; intrare în vigoare data publicării + 20 a se vedea articolul 6
a transpunerii: 15/07/1997; cel târziu adoptare a se vedea articolul 4
a transpunerii: 01/08/1997; aplicare a se vedea articolul 4
Bariere tehnice, Apropierea legislaţiilor, Piața internă - Principii
extinderea aplicării pentru SEE prin 21998D1217(01)
31992L0075 punere în aplicare DP7/11/96 Modificat prin:
modificat prin 12003TN02/12/B modificare anexă 1 de la 01/05/2004
modificat prin 12003TN02/12/B completare anexă 5 de la 01/05/2004
modificat prin 32003L0035 adăugare articol 2 PT 14 de la 25/06/2003
modificat prin 32006L0080 completare anexă 1 de la 01/01/2007
modificat prin 32006L0080 completare anexă 5 de la 01/01/2007
31996D0139 Selectează toate actele care menționează acest document
Directiva 96/60/CE a Comisiei
din 19 septembrie 1996
de punere în aplicare a Directivei 92/75/CEE a Consiliului cu privire la etichetarea energetică a mașinilor combinate de spălat și uscat rufe de uz casnic
având în vedere Directiva 92/75/CEE a Consiliului din 22 septembrie 1992 privind indicarea consumului de energie și de alte resurse în cazul aparatelor de uz casnic prin etichetare și informații standard despre produs [1], în special articolele 9 și 12,
întrucât consumul de energie electrică al mașinilor combinate de spălat și uscat rufe reprezintă o parte importantă a cererii totale de energie electrică în cadrul Comunității; întrucât potențialul de reducere a energiei consumate de aceste aparate este substanțial;
întrucât o spălare superioară necesită adesea un consum mai mare de apă și energie; întrucât informațiile privind eficiența de spălare a unui aparat sunt utile în evaluarea informațiilor privind consumul său de energie și apă; întrucât aceasta ajută consumatorii să aleagă un aparat după criteriul utilizării raționale a energiei;
întrucât Comunitatea, confirmându-și interesul pentru un sistem internațional de standardizare capabil să elaboreze standarde care să fie folosite efectiv de către toți partenerii în comerțul internațional și să îndeplinească cerințele politicii comunitare, invită organizațiile europene de standardizare să-și continue cooperarea cu organizațiile internaționale de standardizare;
întrucât Comitetul European de Standardizare (CEN) și Comitetul european de standardizare electrotehnică (Cenelec) sunt organismele cu autoritate recunoscută în adoptarea unor standarde armonizate conforme cu orientările generale de cooperarea între Comisie și cele două organisme, semnate la 13 noiembrie 1984; întrucât, în înțelesul prezentei directive, un standard armonizat este o specificație tehnică (standard european sau document de armonizare) adoptată de Cenelec pe baza unui mandat din partea Comisiei, în conformitate cu Directiva 83/189/CEE a Consiliului din 28 martie 1983 de stabilire a unei proceduri pentru furnizarea de informații în domeniul standardelor și reglementărilor tehnice [2], astfel cum a fost modificată ultima dată prin Decizia 96/139/CEE [3] a Comisiei și pe baza acestor orientări generale;
întrucât măsurile stabilite prin prezenta directivă sunt conforme cu avizul comitetului, constituit prin articolul 10 din Directiva 92/75/CEE,
(1) Prezenta directivă se aplică mașinilor combinate de spălat și uscat rufe de uz casnic, alimentate de la rețeaua electrică. Sunt excluse aparatele care pot utiliza și alte surse de energie.
(2) Informațiile necesare în conformitate cu prezenta directivă se măsoară în conformitate cu standardele armonizate ale căror numere de referință au fost publicate în Jurnalul Oficial al Comunităților Europene și pentru care statele membre au publicat numerele de referință ale standardelor naționale care transpun aceste standarde armonizate. În tot textul prezentei directive, orice dispoziții care prevăd furnizarea de informații referitoare la zgomot se aplică doar dacă aceste informații sunt necesare în temeiul articolului 3 din Directiva 86/594/CEE [4] a Consiliului. Dacă sunt necesare, aceste informații se măsoară în conformitate cu directiva menționată.
(3) Standardele armonizate menționate la alineatul (2) se elaborează conform mandatului Comisiei, în conformitate cu Directiva 83/189/CEE.
(4) În prezenta directivă, cu excepția situațiilor în care contextul impune altfel, expresiile folosite au același înțeles ca și în Directiva 92/75/CEE.
(1) Documentația tehnică menționată la articolul 2 alineatul (3) din Directiva 92/75/CEE cuprinde:
- numele și adresa furnizorului;
- descrierea generală a aparatului, suficientă pentru a permite identificarea sa fără echivoc;
- informații, inclusiv desene relevante, privind principalele caracteristici de concepție ale modelului, în special cele care afectează în mod apreciabil consumul său de energie;
- rapoarte privind testele de măsurare relevante efectuate asupra modelului în conformitate cu procedurile de încercare din standardele armonizate menționate la articolul 1 alineatul (2);
- instrucțiuni de utilizare, dacă există.
(2) Eticheta menționată la articolul 2 alineatul (1) din Directiva 92/75/CEE trebuie să se conformeze specificației din anexa I la prezenta directivă. Eticheta se plasează pe exteriorul părții frontale sau superioare a aparatului, astfel încât să fie ușor de observat și să nu fie acoperită.
(3) Conținutul și formatul fișei menționate la articolul 2 alineatul (1) din Directiva 92/75/CEE sunt conforme cu specificațiile din anexa II la prezenta directivă.
(4) În situațiile menționate la articolul 5 din Directiva 92/75/CEE și dacă oferta pentru vânzare, închiriere sau cumpărare în rate se face prin intermediul unui mijloc de comunicare tipărit, cum ar fi un catalog de comandă prin poștă, acel mijloc de comunicare tipărit trebuie să includă toate informațiile specificate în anexa III la prezenta directivă.
(5) Clasa de eficiență energetică a unui aparat și clasa de eficiență a spălării se determină în conformitate cu anexa IV.
Statele membre iau toate măsurile necesare pentru a garanta că toți furnizorii și distribuitorii de pe teritoriul lor își îndeplinesc obligațiile care le revin în conformitate cu prezenta directivă.
(1) Statele membre adoptă și publică actele cu putere de lege și actele administrative necesare pentru a se conforma prezentei directive până la 15 iulie 1997. Statele membre informează de îndată Comisia cu privire la aceasta. Statele membre aplică aceste dispoziții începând cu 1 august 1997.
Cu toate acestea, până la 31 ianuarie 1998, statele membre autorizează:
- plasarea pe piață, comercializarea și/sau expunerea produselor, precum și
- distribuirea mijloacelor de comunicare tipărite menționate la articolul 2 alineatul (4)
care nu sunt conforme cu prezenta directivă.
Adoptată la Bruxelles, 19 septembrie 1996.
[1] JO L 297, 13.10.1992, p. 16.
[2] JO L 109, 26.4.1983, p. 8.
[3] JO L 32, 10.2.1996, p. 31.
[4] JO L 334, 6.12.1986, p. 24.
Forma etichetei
1. Eticheta trebuie tipărită în limba corespunzătoare, aleasă dintre următoarele ilustrații:
2. Observațiile următoare definesc informațiile pe care trebuie să le includă eticheta:
I. Numele sau marca comercială a furnizorului.
II. Elementul de identificare al modelului de fabricație al furnizorului.
III. Clasa de eficiență energetică a modelului, determinată în conformitate cu anexa IV. Această literă indicatoare se plasează la același nivel cu săgeata corespunzătoare.
IV. Fără a aduce atingere cerințelor sistemului comunitar de etichetare ecologică, dacă un model a primit "marca ecologică a Comunității" în temeiul Regulamentului (CEE) nr. 880/92 [1] al Consiliului, se poate adăuga aici o copie a mărcii ecologice. "Ghidul de concepție a etichetei pentru mașina de spălat și uscat rufe", menționat mai jos, explică modul în care marca ecologică poate fi inclusă în etichetă.
V. Consumul de energie, în kWh, pentru ciclul complet de funcționare (spălare, stoarcere prin centrifugare și uscare), folosind ciclul standard la 60 °C pentru bumbac, determinat în conformitate cu procedurile de încercare din standardele armonizate menționate la articolul 1 alineatul (2).
VI. Consumul de energie, în kWh, pentru ciclul de spălare (numai spălare și stoarcere prin centrifugare), folosind ciclul standard la 60 °C pentru bumbac, determinat în conformitate cu procedurile de încercare din standardele armonizate menționate la articolul 1 alineatul (2).
VII. Clasa de eficiență a spălării, determinată conform anexei IV.
VIII. Viteza de centrifugare maximă atinsă pentru ciclul standard la 60 °C pentru bumbac, determinată în conformitate cu procedurile de încercare din standardele armonizate menționate la articolul 1 alineatul (2).
IX. Capacitatea (în kg) a aparatului pentru ciclul standard la 60 °C pentru bumbac (fără uscare), determinată în conformitate cu standardele armonizate menționate la articolul 1 alineatul (2).
X. Capacitatea (în kg) a aparatului pentru ciclul "uscare bumbac" (uscare), determinată în conformitate cu standardele armonizate menționate la articolul 1 alineatul (2).
XI. Consumul de apă, în litri, pentru ciclul complet de funcționare (spălare, stoarcere prin centrifugare și uscare), folosind ciclul de spălare standard la 60 °C pentru bumbac și ciclul de uscare "uscare bumbac", determinat în conformitate cu procedurile de încercare din standardele armonizate menționate la articolul 1 alineatul (2).
XII. Dacă este cazul, nivelul de zgomot în timpul ciclurilor de spălare, stoarcere prin centrifugare și uscare, folosind ciclul de spălare standard la 60 °C pentru bumbac și ciclul de uscare "uscare bumbac", determinat în conformitate cu Directiva 86/594/CEE a Consiliului [2].
Echivalentele în alte limbi pentru termenii prezentați mai sus figurează în anexa V.
3. Diferitele aspecte ale etichetei sunt definite astfel:
Culori utilizate:
CMGN – cyan, magenta, galben, negru.
Ex. 07X0: 0 % cyan, 70 % magenta, 100 % galben, 0 % negru.
Săgeți:
—A: | X0X0 |
—B: | 70X0 |
—C: | 30X0 |
—D: | 00X0 |
—E: | 03X0 |
—F: | 07X0 |
—G: | 0XX0 |
Culoarea de contur: X070
Textul se tipărește integral cu negru. Fondul este alb.
Informațiile complete referitoare la tipărire se regăsesc în "Ghid privind concepția etichetei energetice pentru mașina de spălat și uscat rufe". Acest ghid, care are doar caracter informativ, se poate obține de la:
Secretariatul Comitetului pentru etichetare energetică și informații standard despre produs pentru aparatele de uz casnic
Direcția Generală pentru Energie XVII,
[1] JO L 99, 11.4.1992, p. 1.
[2] JO L 344, 6.12.1986, p. 24. Standardele relevante pentru măsurarea nivelului de zgomot sunt EN 60704-2-4 pentru spălare și stoarcere, EN 60704-2-6 pentru uscare și EN 60704-3.
Fișa trebuie să conțină informațiile prezentate mai jos. Informațiile pot fi prezentate sub forma unui tabel care să cuprindă o serie de modele puse la dispoziție de același furnizor. Informațiile sunt furnizate în ordinea specificată, dacă nu sunt incluse într-o descriere mai generală a aparatului:
1. Marca comercială a furnizorului.
2. Elementul de identificare al modelului de fabricație al furnizorului.
3. Clasa de eficiență energetică a modelului, determinată conform anexei IV. Exprimată sub forma "Clasa de eficiență energetică …, pe o scară de la A (mai eficient) până la G (mai puțin eficient)". Dacă informațiile sunt prezentate într-un tabel, ele pot fi exprimate prin alte mijloace, cu condiția să se indice cu claritate că scara este de la A (mai eficient) la G (mai puțin eficient).
4. Dacă informațiile sunt furnizate sub formă de tabel și dacă unele din aparatele prezentate în tabel au primit "marca ecologică a Comunității" în temeiul Regulamentului (CEE) nr. 880/92, aceste informații pot fi incluse aici. În acest caz, rubrica va fi intitulată "marca ecologică a Comunității" și va cuprinde o copie a simbolului mărcii ecologice. Această dispoziție nu trebuie să aducă atingere cerințelor prevăzute de sistemul UE de aplicare a mărcii ecologice.
5. Consumul de energie pentru spălare, stoarcere prin centrifugare și uscare, în kWh pe ciclu complet de funcționare, definit ca în anexa I, nota V.
6. Consumul de energie numai pentru spălare și stoarcere prin centrifugare, în kWh pentru ciclu de spălare, definit ca în anexa I, nota VI.
7. Clasa de eficiență a spălării, determinată conform anexei IV. Exprimată sub forma "Clasa de eficiență a spălării …, pe o scară de la A (mai ridicată) până la G (mai scăzută)". Această informație se poate exprima prin alte mijloace, cu condiția să se indice cu claritate că scara este de la A (mai ridicată) la G (mai scăzută).
8. Clasa de eficiență a extragerii apei pentru un ciclu de spălare standard la 60 °C pentru bumbac, determinat în conformitate cu standardele armonizate menționate la articolul 1 alineatul (2). Exprimată sub forma: "Apa rămasă după centrifugare … % (ca procent din greutatea rufelor uscate)".
9. Viteza de centrifugare maximă atinsă, definită ca în anexa I, nota VIII.
10. Capacitatea de spălare a aparatului, pentru un ciclu de spălare standard la 60 °C pentru bumbac, definită ca în anexa I, nota IX.
11. Capacitatea de uscare a aparatului, pentru un ciclu de uscare standard "uscare bumbac", definită ca în anexa I, nota X.
12. Consumul de apă pentru spălare, stoarcere prin centrifugare și uscare, exprimat în litri, pe ciclu complet de funcționare, definit ca în anexa I, nota XI.
13. Consumul de apă numai pentru spălare și stoarcere prin centrifugare, exprimat în litri, pentru ciclul de spălare standard la 60 °C pentru bumbac (și ciclul de stoarcere), determinat în conformitate cu procedurile de încercare din standardele armonizate menționate la articolul 1 alineatul (2).
14. Timpul de spălare și uscare. Durata programului pentru ciclul complet de funcționare (spălare bumbac la 60 °C și "uscare bumbac"), pentru capacitatea nominală de spălare, determinat în conformitate cu procedurile de încercare din standardele armonizate menționate la articolul 1 alineatul (2).
15. Furnizorii pot include informațiile de la punctele 5-14 și pentru alte cicluri de spălare și/sau uscare.
16. Consumul de energie și apă egal cu de 200 de ori consumul exprimat la punctele 5 (energie) și 12 (apă). Acesta se exprimă sub forma "consum anual estimat pentru o familie de patru persoane care folosește uscătorul întotdeauna (200 cicluri)".
17. Consumul de energie și apă egal cu de 200 de ori consumul exprimat la punctele 6 (energie) și 13 (apă). Acesta se exprimă sub forma "consum anual estimat pentru o familie de patru persoane care nu folosește uscătorul niciodată (200 cicluri)".
18. Dacă este cazul, nivelul de zgomot în timpul ciclurilor de spălare, stoarcere prin centrifugare și uscare, în condițiile ciclului de spălare standard la 60 °C pentru bumbac și ciclului "uscare bumbac", în conformitate cu Directiva 86/594/CEE.
Informațiile de pe etichetă pot fi furnizate sub forma unei reprezentări color sau alb-negru a etichetei.
COMANDA PRIN POȘTĂ ȘI ALTE FORME DE VÂNZARE LA DISTANȚĂ
Cataloagele de comandă prin poștă și alte mijloace de comunicare tipărite menționate la articolul 2 alineatul (4) trebuie să conțină următoarele informații, furnizate în ordinea specificată:
1. Clasa de eficiență energetică (anexa II punctul 3)
2. Consumul de energie (spălare, stoarcere prin centrifugare și uscare) (anexa II punctul 5)
3. Consumul de energie (doar spălare și stoarcere prin centrifugare) (anexa II punctul 6)
4. Clasa de eficiență a spălării (anexa II punctul 7)
5. Clasa de eficiență a extragerii apei (anexa II punctul 8)
6. Viteza de centrifugare maximă (anexa II punctul 9)
7. Capacitatea (spălare) (anexa II punctul 10)
8. Capacitatea (uscare) (anexa II punctul 11)
9. Consumul de apă (spălare, stoarcere prin centrifugare și uscare) (anexa II punctul 12)
10. Consumul de apă (doar spălare și stoarcere prin centrifugare) (anexa II punctul 13)
11. Consumul anual estimat pentru o familie de patru persoane care folosește uscătorul întotdeauna (200 cicluri) (anexa II punctul 16)
12. Consumul anual estimat pentru o familie de patru persoane care nu folosește niciodată uscătorul (200 cicluri) (anexa II punctul 17)
13. Nivelul de zgomot, dacă este cazul (anexa II punctul 18)
Dacă fișa mai conține și alte informații, acestea sunt prezentate sub forma definită la anexa II și sunt incluse în tabelul de mai sus, în ordinea prevăzută pentru fișă.
1. Clasa de eficiență energetică a unui aparat se determină conform tabelului 1:
Clasa de eficiență energetică | Consumul de energie "C" în kWh pe kg rufe la ciclul complet de funcționare (spălare, stoarcere prin centrifugare și uscare) folosind ciclul standard la 60 °C pentru bumbac și ciclul de "uscare bumbac", în conformitate cu procedurile de încercare din standardele armonizate menționate la articolul 1 alineatul (2) |
2. Clasa de eficiență a spălării pentru un aparat se determină conform tabelului 2:
Clasa de eficiență a spălării | Indicele "P" de eficiență a spălării, definit în conformitate cu standardele armonizate menționate la articolul 1 alineatul (2), în condițiile unui ciclu standard la 60 °C pentru bumbac |
TRADUCERILE TERMENILOR UTILIZAȚI PE ETICHETĂ ȘI ÎN FIȘĂ
Echivalentele în alte limbi ale Comunității pentru termenii în engleză prezentați mai sus sunt:
Nota | Fișă | Comandă prin poștă | EN | ES | DA | DE | EL | FR | IT | NL | PT | FI | SV |
Etichetă | Anexa I | Anexa III |
Anexa I |